b'\n_START_ARTICLE_\nFerdinand Ferluga\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini po\xc5\xa1tnega uradnik Ferdinanda in gospodinje Ur\xc5\xa1ule Ferluga rojene Lozej. Ljudsko \xc5\xa1olo je obiskoval v rojstnem kraju u\xc4\x8ditelji\xc5\xa1\xc4\x8de pa v Tolminu, kjer je leta 1924  maturiral. V letih 1924\xe2\x88\x921936 je pou\xc4\x8deval v raznih primorskih krajih (Otlica, Go\xc4\x8de, \xc5\xa0mihel pod Nanosom, Hrenovice, Kal pri Pivki, Ko\xc5\xa1ana in Rodik), od 1936 do 1945 pa v Trstu. V vseh krajih kjer je slu\xc5\xbeboval je vodil \xc5\xa1olske in prosvetne pevske zbore, dramske nastope ter organiziral razne te\xc4\x8daje za odrasle. Oktobra 1945 je bil imenovan za ravnatelja osnovne \xc5\xa1ole pri Sv. Ivanu v Trstu in ostal na tem delavnem mestu do upokojitve leta 1966. Bil je tudi med pobudniki Radia za \xc5\xa1ole in \xc4\x8dlan uredni\xc5\xa1kega odbora teh oddaj pri radiu Trst A. V \xc4\x8dasopisu Primorski dnevnik je poleg pesmi objavljal zgodbice iz \xc5\xbeivljenja, navadah in obi\xc4\x8dajih tr\xc5\xbea\xc5\xa1kih ljudi. Ukvarjal se je tudi s \xc4\x8debelarstvom in o \xc4\x8debelarstvu pisal \xc4\x8dlanke.'